CELEX: 32005D0341
Language: el
Date: 2005-04-11 00:00:00
Title: 2005/341/EK: Απόφαση της Επιτροπής της 11ης Απριλίου 2005 περί καθορισμού οικολογικών κριτηρίων και των σχετικών απαιτήσεων αξιολόγησης και εξακρίβωσης για την απονομή κοινοτικού οικολογικού σήματος σε προσωπικούς υπολογιστές [κοινοποιηθείσα υπό τον αριθμό Ε(2005) 1024] (Κείμενο που παρουσιάζει ενδιαφέρον για τον ΕΟΧ).

4.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 115/1
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 11ης Απριλίου 2005
   περί καθορισμού οικολογικών κριτηρίων και των σχετικών απαιτήσεων αξιολόγησης και εξακρίβωσης για την απονομή κοινοτικού οικολογικού σήματος σε προσωπικούς υπολογιστές
   [κοινοποιηθείσα υπό τον αριθμό Ε(2005) 1024]
   (Κείμενο που παρουσιάζει ενδιαφέρον για τον ΕΟΧ)
   (2005/341/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, περί αναθεωρημένου κοινοτικού συστήματος απονομής οικολογικού σήματος (1), και ιδίως το άρθρο 6 παράγραφος 1 δεύτερο εδάφιο,
   Ύστερα από διαβούλευση με το συμβούλιο οικολογικής σήμανσης της Ευρωπαϊκής Ένωσης,
   Εκτιμώντας τα ακόλουθα:
   
               (1)
            
            
               Ο κανονισμός (EΚ) αριθ. 1980/2000 προβλέπει ότι ένα προϊόν, για να λάβει κοινοτικό οικολογικό σήμα, πρέπει να διαθέτει χαρακτηριστικά τέτοια που του επιτρέπουν να συμβάλλει σημαντικά στη βελτίωση οικολογικών παραμέτρων καθοριστικής σημασίας.
            
         
               (2)
            
            
               Ο κανονισμός (EΚ) αριθ. 1980/2000 προβλέπει ότι καθορίζονται ειδικά κριτήρια απονομής του οικολογικού σήματος ανά κατηγορία προϊόντων, τα οποία συντάσσονται με βάση τα κριτήρια που εκπονεί το συμβούλιο οικολογικής σήμανσης της Ευρωπαϊκής Ένωσης.
            
         
               (3)
            
            
               Προβλέπει επίσης ότι η επανεξέταση των κριτηρίων οικολογικής σήμανσης καθώς και των απαιτήσεων εκτίμησης και εξακρίβωσης διενεργείται εγκαίρως προτού λήξει η περίοδος ισχύος των κριτηρίων που έχουν καθοριστεί για τη συγκεκριμένη κατηγορία προϊόντων.
            
         
               (4)
            
            
               Ενδείκνυται, προκειμένου να ληφθούν υπόψη οι εξελίξεις στην αγορά, να αναθεωρηθούν τα οικολογικά κριτήρια τα οποία καθορίστηκαν με την απόφαση 2001/686/EΚ της Επιτροπής, της 22ας Αυγούστου 2001, περί καθορισμού οικολογικών κριτηρίων για την απονομή κοινοτικού οικολογικού σήματος σε προσωπικούς υπολογιστές (2).
            
         
               (5)
            
            
               Επιπλέον, προκειμένου να προσδιοριστεί ότι εξαιρούνται οι εξυπηρετητές, είναι αναγκαίο να τροποποιηθεί ο ορισμός της κατηγορίας προϊόντων που προβλέπεται στην ανωτέρω απόφαση.
            
         
               (6)
            
            
               Για λόγους σαφήνειας, η απόφαση 2001/686/ΕΚ πρέπει επομένως να αντικατασταθεί.
            
         
               (7)
            
            
               Τα αναθεωρημένα οικολογικά κριτήρια και οι σχετικές απαιτήσεις εκτίμησης και εξακρίβωσης πρέπει να ισχύσουν για περίοδο τεσσάρων ετών.
            
         
               (8)
            
            
               Ενδείκνυται να προβλεφθεί μεταβατική περίοδος, όχι μεγαλύτερη των δώδεκα μηνών, για παραγωγούς προϊόντων στα οποία έχει απονεμηθεί το οικολογικό σήμα πριν από την ημερομηνία κοινοποίησης της παρούσας απόφασης και για παραγωγούς που έχουν υποβάλει αίτηση να τους απονεμηθεί το οικολογικό σήμα πριν από την ημερομηνία αυτή, προκειμένου να διαθέτουν επαρκή χρόνο για να προσαρμόσουν τα προϊόντα τους ώστε να συμμορφώνονται προς τα αναθεωρημένα κριτήρια και τις απαιτήσεις.
            
         
               (9)
            
            
               Τα προβλεπόμενα στην παρούσα απόφαση μέτρα είναι σύμφωνα με τη γνώμη της επιτροπής που συγκροτήθηκε δυνάμει του άρθρου 17 του κανονισμού (EΚ) αριθ. 1980/2000,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κατηγορία προϊόντων «προσωπικοί υπολογιστές» περιλαμβάνει τους υπολογιστές που προορίζονται να χρησιμοποιηθούν σε σταθερή θέση, όπως σε ένα γραφείο, αποτελούνται από κεντρική μονάδα επεξεργασίας και οθόνη, είτε συνδυασμένα σε ένα ενιαίο περίβλημα είτε όχι, καθώς και πληκτρολόγιο.
   Αυτή η κατηγορία προϊόντων καλύπτει επίσης τις κεντρικές μονάδες, τα πληκτρολόγια και τις οθόνες που προορίζονται να χρησιμοποιηθούν μαζί με τους προσωπικούς υπολογιστές.
   Η κατηγορία αυτή προϊόντων δεν καλύπτει τους εξυπηρετητές.
   Άρθρο 2
   Προκειμένου να απονεμηθεί το κοινοτικό οικολογικό σήμα δυνάμει του κανονισμού (ΕΚ) αριθ. 1980/2000 σε προσωπικούς υπολογιστές, αυτοί πρέπει να εμπίπτουν στην κατηγορία προϊόντων «προσωπικοί υπολογιστές» και να πληρούν τα οικολογικά κριτήρια που καθορίζονται στο παράρτημα της παρούσας απόφασης.
   Άρθρο 3
   Τα οικολογικά κριτήρια για την κατηγορία προϊόντων «προσωπικοί υπολογιστές», καθώς και τα σχετικές απαιτήσεις εκτίμησης και εξακρίβωσης ισχύουν έως τις 30 Απριλίου 2009.
   Άρθρο 4
   Για διοικητικούς σκοπούς, η εν λόγω κατηγορία προϊόντων χαρακτηρίζεται με τον κωδικό αριθμό «013».
   Άρθρο 5
   Η απόφαση 2001/686/ΕΚ καταργείται.
   Άρθρο 6
   Τα οικολογικά σήματα που απονέμονται πριν από την ημερομηνία κοινοποίησης της παρούσας απόφασης για προϊόντα που εμπίπτουν στην κατηγορία προϊόντων «προσωπικοί υπολογιστές» μπορούν να εξακολουθήσουν να χρησιμοποιούνται έως τις 31 Μαρτίου 2006.
   Στις περιπτώσεις που έχουν υποβληθεί αιτήσεις απονομής του οικολογικού σήματος για προϊόντα τα οποία εμπίπτουν στην κατηγορία προϊόντων «προσωπικοί υπολογιστές» πριν από την ημερομηνία κοινοποίησης της παρούσας απόφασης, στα προϊόντα αυτά μπορεί να απονεμηθεί το οικολογικό σήμα υπό τις προϋποθέσεις που προβλέπονται στην απόφαση 2001/686/ΕΚ. Σε αυτές τις περιπτώσεις το οικολογικό σήμα μπορεί να χρησιμοποιηθεί έως τις 31 Μαρτίου 2006.
   Άρθρο 7
   Η παρούσα απόφαση απευθύνεται στα κράτη μέλη.
   
      Βρυξέλλες, 11 Απριλίου 2005.
      
         
            Για την Επιτροπή
         
         Σταύρος ΔΗΜΑΣ
         
         
            Mέλος της Επιτροπής
         
      
   
   
      (1)  ΕΕ L 237 της 21.9.2000, σ. 1.
   
      (2)  ΕΕ L 242 της 12.9.2001, σ. 4.
   
      ΠΑΡΑΡΤΗΜΑ
      ΠΛΑΙΣΙΟ
      
                   
               
               
                  Κεντρική μονάδα επεξεργασίας
               
               
                  Οθόνη
               
               
                  Πληκτρολόγιο
               
               
                  Προσωπικός υπολογιστής
               
            
                  Εξοικονόμηση ενέργειας: κεντρική μονάδα επεξεργασίας
               
               
                  X
               
               
                   
               
               
                   
               
               
                  X
               
            
                  Εξοικονόμηση ενέργειας: οθόνη
               
               
                   
               
               
                  X
               
               
                   
               
               
                  X
               
            
                  Παράταση ζωής: κεντρική μονάδα επεξεργασίας
               
               
                  X
               
               
                   
               
               
                   
               
               
                  X
               
            
                  Παράταση ζωής: οθόνη
               
               
                   
               
               
                  X
               
               
                   
               
               
                  X
               
            
                  Περιεκτικότητα σε υδράργυρο της οθόνης υγρών κρυστάλλων
               
               
                   
               
               
                  X
                  (όπου έχει εφαρμογή)
               
               
                   
               
               
                  X
                  (όπου έχει εφαρμογή)
               
            
                  Θόρυβος
               
               
                  X
               
               
                   
               
               
                   
               
               
                  X
               
            
                  Ηλεκτρομαγνητική ακτινοβολία
               
               
                   
               
               
                  X
               
               
                   
               
               
                  X
               
            
                  Απόσυρση και ανακύκλωση
               
               
                  X
               
               
                  X
                  (κατά περίπτωση)
               
               
                  X
                  (κατά περίπτωση)
               
               
                  X
                  (κατά περίπτωση)
               
            
                  Οδηγίες χρήσης
               
               
                  X
               
               
                  X
               
               
                  X
                  (κατά περίπτωση)
               
               
                  X
                  (κατά περίπτωση)
               
            Οι δοκιμές πραγματοποιούνται κατ’ αίτηση όπως υποδεικνύεται στα κριτήρια, σε εργαστήρια που ανταποκρίνονται στις γενικές απαιτήσεις του προτύπου EN ISO 17025. Κατά περίπτωση, μπορούν να χρησιμοποιούνται άλλες μέθοδοι δοκιμών, εφόσον κριθούν ισοδύναμες από τους αρμόδιους φορείς εφόσον κριθούν ισοδύναμες από τους αρμόδιους φορείς. Όταν δεν αναφέρονται δοκιμές, ή όταν αναφέρονται ως χρησιμοποιούμενες για εξακρίβωση ή παρακολούθηση, οι αρμόδιοι φορείς πρέπει, κατά περίπτωση, να στηρίζονται σε δηλώσεις και παραστατικά από πλευράς του αιτούντος ή/και σε ανεξάρτητες επαληθεύσεις.
      Συνιστάται στους αρμόδιους φορείς να λαμβάνουν υπόψη την εφαρμογή αναγνωρισμένων προγραμμάτων διαχείρισης του περιβάλλοντος, όπως το EMAS ή το πρότυπο ISO 14001, κατά την αξιολόγηση των αιτήσεων σήμανσης και την παρακολούθηση της τήρησης των κριτηρίων του παρόντος παραρτήματος. (Σημείωση: η εφαρμογή τέτοιων συστημάτων διαχείρισης δεν είναι υποχρεωτική.)
      ΟΙΚΟΛΟΓΙΚΑ ΚΡΙΤΗΡΙΑ
      1.   Εξοικονόμηση ενέργειας
      Κεντρική μονάδα επεξεργασίας
      
                  α)
               
               
                  Η κεντρική μονάδα επεξεργασίας πρέπει να διαθέτει εύκολα προσπελάσιμο διακόπτη έναρξης/παύσης λειτουργίας.
               
            
                  β)
               
               
                  Η κεντρική μονάδα επεξεργασίας του υπολογιστή ικανοποιεί τις απαιτήσεις διαμόρφωσης που προβλέπονται στο πρόγραμμα Energy Star (1) οι οποίες επιτρέπουν ενεργειακά αποδοτικούς τρόπους λειτουργίας.
                  Ο αιτών καταθέτει στον αρμόδιο φορέα δήλωση με την οποία πιστοποιεί ότι η κεντρική μονάδα του προσωπικού υπολογιστή πληροί τις απαιτήσεις διαμόρφωσης («Οδηγίες») που προβλέπονται στο πρόγραμμα Energy Star.
               
            
                  γ)
               
               
                  Ο υπολογιστής έχει τη δυνατότητα αναστολής ACPI (2) S3 της μνήμης RAM ώστε η ελάχιστη ισχύς που καταναλώνεται να μην υπερβαίνει τα 4 Watts. Η επαναφορά του υπολογιστή από την κατάσταση αναστολής είναι δυνατή με εντολή μέσω:
                  
                              —
                           
                           
                              μόντεμ,
                           
                        
                              —
                           
                           
                              σύνδεσης με το διαδίκτυο,
                           
                        
                              —
                           
                           
                              του πληκτρολογίου ή του ποντικιού.
                           
                        Ο προεπιλεγμένος χρόνος αδράνειας μετά τον οποίο γίνεται αυτόματα η μετάβαση από την κατάσταση λειτουργίας στην κατάσταση αναστολής ACPI S3 δεν πρέπει να υπερβαίνει τα 30 λεπτά. Ο κατασκευαστής πρέπει να ενεργοποιήσει αυτή τη λειτουργία, αλλά ο χρήστης μπορεί να την απενεργοποιήσει.
                  Ο αιτών καταθέτει στον αρμόδιο φορέα έκθεση όπου πιστοποιείται ότι η ισχύς που καταναλώνεται σε κατάσταση αναστολής ACPI S3 έχει μετρηθεί με τη διαδικασία η οποία προβλέπεται στο ισχύον συναινετικό μνημόνιο περί υπολογιστών Energy Star. Η έκθεση αναφέρει το αποτέλεσμα της μέτρησης.
               
            
                  δ)
               
               
                  Η κατανάλωση ισχύος σε κατάσταση εκτός λειτουργίας (off-mode) δεν υπερβαίνει τα 2 Watts. Εκτός λειτουργίας, σε αυτή την περίπτωση, είναι η κατάσταση που επιτυγχάνεται με την εντολή τερματισμού της λειτουργίας του υπολογιστή.
                  Ο αιτών καταθέτει στον αρμόδιο φορέα έκθεση όπου πιστοποιείται ότι η ισχύς που καταναλώνεται σε κατάσταση εκτός λειτουργίας έχει μετρηθεί με τη διαδικασία η οποία προβλέπεται στο ισχύον συναινετικό μνημόνιο περί υπολογιστών Energy Star. Η έκθεση αναφέρει το αποτέλεσμα της μέτρησης.
               
            Οθόνη
      
                  α)
               
               
                  Η οθόνη πρέπει να διαθέτει εύκολα προσπελάσιμο διακόπτη έναρξης/παύσης λειτουργίας.
               
            
                  β)
               
               
                  Σε κατάσταση αναστολής (3) η κατανάλωση ισχύος της οθόνης δεν πρέπει να υπερβαίνει τα 2 Watts. Ο προεπιλεγμένος χρόνος αδράνειας μετά τον οποίο γίνεται αυτόματα η μετάβαση από την κατάσταση λειτουργίας στην κατάσταση αναστολής δεν πρέπει να υπερβαίνει τα 30 λεπτά. Ο κατασκευαστής πρέπει να ενεργοποιήσει αυτή τη λειτουργία, αλλά ο χρήστης μπορεί να την απενεργοποιήσει.
               
            
                  γ)
               
               
                  Η κατανάλωση ενέργειας της οθόνης σε κατάσταση εκτός λειτουργίας (4) δεν πρέπει να υπερβαίνει το 1 Watt. Εκτός λειτουργίας σε αυτήν την περίπτωση είναι η κατάσταση που επιτυγχάνεται με την εντολή τερματισμού της λειτουργίας της οθόνης.
               
            
                  δ)
               
               
                  Οι οθόνες δεν πρέπει να υπερβαίνουν τις απαιτήσεις της έκδοσης 4 του Energy Star για επίπεδο 2, μέγιστης κατανάλωση ενέργειας σε ενεργό κατάσταση. Οι οθόνες πρέπει να συμμορφώνονται προς τον κατάλληλο τύπο από τους ακόλουθους:
                  
                              i)
                           
                           
                              όταν X < 1, τότε Y = 23
                           
                        
                              ii)
                           
                           
                              όταν X ≥ 1 τότε Y = 28X
                           
                        (όπου X είναι ο αριθμός mega-pixels και Y η κατανάλωση ενέργειας σε Watts).
               
            
         Ο αιτών καταθέτει στον αρμόδιο φορέα έκθεση όπου πιστοποιείται ότι η ισχύς που καταναλώνεται στις δυο καταστάσεις αδράνειας (off-, sleep-) και στην κατάσταση λειτουργίας (on-) έχουν μετρηθεί με τη διαδικασία που προβλέπεται στις απαιτήσεις του προγράμματος Energy Star για τις οθόνες ηλεκτρονικών υπολογιστών (έκδοση 4.0). Η έκθεση αναφέρει τη μετρηθείσα κατανάλωση ηλεκτρικής ενέργειας και στους τρεις αυτούς τρόπους λειτουργίας.
      
      2.   Παράταση διάρκειας ζωής
      
                  α)
               
               
                  Ο σχεδιασμός του υπολογιστή επιτρέπει εύκολη προσπέλαση και αλλαγή της μνήμης.
               
            
                  β)
               
               
                  Ο σχεδιασμός του υπολογιστή επιτρέπει αντικατάσταση του σκληρού δίσκου, και εφόσον υπάρχουν, της μονάδας δίσκου ή της μονάδας ψηφιακού βιντεοδίσκου.
               
            
                  γ)
               
               
                  Ο υπολογιστής σχεδιάζεται με τρόπο ώστε οι κάρτες γραφικών να είναι εύκολα προσπελάσιμες και να μπορούν να αλλαχτούν.
               
            
         Ο αιτών καταθέτει στον αρμόδιο φορέα δήλωση συμμόρφωσης του προϊόντος με τις εν λόγω απαιτήσεις.
      
      3.   Περιεκτικότητα μιας οθόνης υγρών κρυστάλλων σε υδράργυρο
      Ο φωτισμός της οθόνης υγρών κρυστάλλων δεν πρέπει να υπερβαίνει τα 3 mg υδραργύρου ανά λυχνία (κατά μέσο όρο).
      
         Ο αιτών καταθέτει στον αρμόδιο φορέα δήλωση συμμόρφωσης του προϊόντος με τις εν λόγω απαιτήσεις.
      
      4.   Θόρυβος
      Η «δηλούμενη στάθμη ηχητικής ισχύος στάθμισης Α» (re lpW) της κεντρικής μονάδας επεξεργασίας του προσωπικού υπολογιστή, σύμφωνα με την παράγραφο 3.2.5 του ISO 9296, δεν υπερβαίνει:
      
                  —
               
               
                  τα 4,0 B(A) σε κατάσταση αδράνειας [ισοδυναμούν με 40 dB(A)]
               
            
                  —
               
               
                  τα 4,5 B(A) κατά την πρόσβαση σε μονάδα δίσκου [ισοδυναμούν με 45 dB(A)].
               
            
         Ο αιτών καταθέτει στον αρμόδιο φορέα έκθεση, την οποία έχει εκπονήσει ένα ανεξάρτητο εργαστήριο δοκιμών πιστοποιημένο κατά ISO 17025, που πιστοποιείται ότι οι ηχητικές εκπομπές έχουν μετρηθεί σύμφωνα με το πρότυπο ISO 7779 και έχουν δηλωθεί σύμφωνα με το πρότυπο ISO 9296. Η έκθεση αναφέρει τα αποτελέσματα των μετρήσεων σε κατάσταση αδράνειας και κατά την πρόσβαση σε μονάδα δίσκου, τα οποία και δηλώνονται σύμφωνα με την παράγραφο 3.2.5 του προτύπου ISO 9296.
      
      5.   Ηλεκτρομαγνητική ακτινοβολία
      Η οθόνη του προσωπικού υπολογιστή πρέπει να ανταποκρίνεται στις απαιτήσεις που προβλέπονται στο πρότυπο EN50279, κατηγορία A.
      
         Ο αιτών καταθέτει στον αρμόδιο φορέα έκθεση που αποδεικνύει ότι οι εκπομπές της οθόνης συμμορφώνονται με την απαίτηση.
      
      6.   Απόσυρση, ανακύκλωση και επικίνδυνες ουσίες
      Ο κατασκευαστής αναλαμβάνει χωρίς επιβάρυνση την απόσυρση του προϊόντος για επισκευή ή ανακύκλωση, και κάθε μέρους που αντικαθίσταται, εκτός από τεμάχια που έχουν μολυνθεί από τους χρήστες (π.χ. σε ιατρικές ή πυρηνικές εφαρμογές). Επιπλέον, το προϊόν ανταποκρίνεται στα ακόλουθα κριτήρια:
      
                  α)
               
               
                  ένα ειδικευμένο άτομο είναι από μόνο του σε θέση να αποσυναρμολογήσει το προϊόν·
               
            
                  β)
               
               
                  ο κατασκευαστής ελέγχει την αποσυναρμολόγηση του προϊόντος και συντάσσει σχετική έκθεση, η οποία τίθεται στη διάθεση τρίτων κατόπιν αιτήσεως. Μεταξύ άλλων, η έκθεση επιβεβαιώνει ότι:
                  
                              —
                           
                           
                              οι συνδέσεις είναι ευδιάκριτες και προσπελάσιμες,
                           
                        
                              —
                           
                           
                              οι συνδέσεις είναι κατά το δυνατόν τυποποιημένες,
                           
                        
                              —
                           
                           
                              οι συνδέσεις είναι προσπελάσιμες με κοινά εργαλεία,
                           
                        
                              —
                           
                           
                              οι λυχνίες φωτισμού της οθόνης υγρών κρυστάλλων αφαιρούνται εύκολα·
                           
                        
            
                  γ)
               
               
                  τα επικίνδυνα υλικά αφαιρούνται εύκολα·
               
            
                  δ)
               
               
                  90 % (κατά βάρος) των πλαστικών και μεταλλικών υλικών του περιβλήματος και του σκελετού/πλαισίου είναι τεχνικώς ανακυκλώσιμα·
               
            
                  ε)
               
               
                  τυχόν απαιτούμενες ετικέτες αφαιρούνται εύκολα ή είναι εγχάρακτες·
               
            
                  στ)
               
               
                  τα πλαστικά μέρη:
                  
                              —
                           
                           
                              δεν περιέχουν μόλυβδο ή κάδμιο που έχουν προστεθεί εκούσια,
                           
                        
                              —
                           
                           
                              αποτελούνται από ένα πολυμερές ή από συμβατά πολυμερή, εκτός από το κάλυμμα το οποίο αποτελείται από δύο το πολύ είδη πολυμερών που διαχωρίζονται και δεν φέρουν επικάλυψη, όπως βαφή,
                           
                        
                              —
                           
                           
                              δεν περιέχουν μεταλλικά ποικίλματα μη αφαιρετά από ένα μόνο άτομο, με χρήση απλών εργαλείων·
                           
                        
            
                  ζ)
               
               
                  τα πλαστικά μέρη δεν περιέχουν ως επιβραδυντικά φλόγας πολυβρωμοδιφαινύλια (PBB) ή πολυβρωμοδιφαινυλαιθέρες (PBDE) όπως προβλέπεται στο άρθρο 4 της οδηγίας 2002/95/ΕΚ του Ευρωπαϊκού Κοινοβουλίου και του Συμβουλίου (5). Η απαίτηση αυτή λαμβάνει υπόψη τις μετέπειτα προσαρμογές και τροποποιήσεις της οδηγίας όσον αφορά τη χρήση δεκαβρωμοδιφαινυλίου.
                  Τα πλαστικά μέρη δεν περιέχουν επιβραδυντές φλόγας από χλωροπαραφίνη με μήκος αλυσίδας 10-17 άτομα άνθρακα και περιεκτικότητα σε χλώριο μεγαλύτερη του 50 % κατά βάρος (αριθ. CAS 85535-84-8 και αριθ. CAS 85535-85-9).
                  Ο αιτών καταθέτει δήλωση συμμόρφωσης με αυτή την απαίτηση·
               
            
                  η)
               
               
                  τα πλαστικά μέρη με βάρος μεγαλύτερο των 25 γραμμαρίων δεν περιέχουν ουσίες ή παρασκευάσματα που είναι επιβραδυντικά φλόγας στα οποία, κατά τη στιγμή της υποβολής της αίτησης για την απονομή του οικολογικού σήματος, έχουν ταξινομηθεί ως:
                  Επικίνδυνο για την υγεία:
                  
                               
                           
                           
                              R45 (ενδέχεται να προκαλεί καρκίνο)
                           
                        
                               
                           
                           
                              R46 (ενδέχεται να προκαλεί κληρονομικές γενετικές βλάβες)
                           
                        
                               
                           
                           
                              R60 (ενδέχεται να διαταράσσει τη γονιμότητα)
                           
                        
                               
                           
                           
                              R61 (ενδέχεται να προκαλεί βλάβες στο έμβρυο)
                           
                        Επικίνδυνο για το περιβάλλον:
                  
                               
                           
                           
                              R50 (πολύ τοξικό για υδρόβιους οργανισμούς)
                           
                        
                               
                           
                           
                              R50-53 (πολύ τοξικό για υδρόβιους οργανισμούς, ενδέχεται να προκαλεί χρόνιες επιπτώσεις στο υδάτινο περιβάλλον)
                           
                        
                               
                           
                           
                              R51/R53 (τοξικό για υδρόβιους οργανισμούς, ενδέχεται να προκαλεί χρόνιες επιπτώσεις στο υδάτινο περιβάλλον),
                           
                        όπως ορίζονται στην οδηγία 67/548/ΕΟΚ του Συμβουλίου (6)·
               
            
                  θ)
               
               
                  τα πλαστικά μέρη φέρουν μόνιμη σήμανση που ταυτοποιεί το υλικό, σύμφωνα με το πρότυπο ISO 11469: 2000. Εξαιρούνται από αυτό το κριτήριο πλαστικά υλικά που λαμβάνονται με εξώθηση και ο οπτικός κυματοδηγός στις επίπεδες οθόνες·
               
            
                  ι)
               
               
                  οι μπαταρίες δεν περιέχουν πάνω από 0,0001 % υδράργυρο, 0,001 % κάδμιο ή 0,01 % μόλυβδο κατά βάρος.
               
            
         Ο αιτών καταθέτει δήλωση συμμόρφωσης του προϊόντος προς τις εν λόγω απαιτήσεις και αντίγραφο της έκθεσης αποσυναρμολόγησης στον αρμόδιο φορέα που αξιολογεί την αίτηση.
      
      
         Όσον αφορά το κριτήριο 6 η), όταν χρησιμοποιούνται επιβραδυντικά φλόγας, δεν πρέπει να έχουν ταξινομηθεί σε καμία από τις ανωτέρω κατηγορίες επικινδυνότητας και δεν πρέπει να αναφέρονται στο παράρτημα 1 της οδηγίας 67/548/ΕΟΚ, ή στις ακόλουθες τροποποιήσεις της, σχετικά με την ταξινόμηση, τη συσκευασία και την επισήμανση των επικίνδυνων ουσιών. Η απαίτηση αυτή δεν ισχύει για επιβραδυντικά φλόγας τα οποία κατά τη χρησιμοποίησή τους υφίστανται χημική μετατροπή τέτοιου είδους ώστε να μην είναι πλέον δυνατή η ταξινόμησή τους σε καμία από τις προαναφερόμενες κατηγορίες επικινδυνότητας και εφόσον λιγότερο από 0,1 % του επιβραδυντικού φλόγας παραμένει στο κατεργασμένο τμήμα υπό τη μορφή που είχε πριν από τη χρησιμοποίησή του. Κάθε επιβραδυντικό φλόγας το οποίο χρησιμοποιείται σε πλαστικά μέρη > 25 g πρέπει να προσδιορίζεται στο έγγραφο της αίτησης με το όνομά του και τον αριθμό CAS.
      
      7.   Οδηγίες χρήσης
      Το προϊόν πωλείται συνοδευόμενο από οδηγίες χρήσης, όπου μεταξύ άλλων παρέχονται υποδείξεις σχετικά με την ορθή οικολογική χρήση του, και πιο συγκεκριμένα:
      
                  α)
               
               
                  συστάσεις σχετικά με την αξιοποίηση των χαρακτηριστικών διαχείρισης ισχύος, και η επισήμανση ότι τυχόν απενεργοποίηση αυτών των χαρακτηριστικών μπορεί να οδηγήσει σε αυξημένη κατανάλωση ενέργειας και συνεπώς σε αύξηση των λειτουργικών εξόδων·
               
            
                  β)
               
               
                  ενημέρωση ότι η ενέργεια που διέρχεται από τους αγωγούς μπορεί να μηδενιστεί εάν το τροφοδοτικό αποσυνδεθεί από το ηλεκτρικό δίκτυο·
               
            
                  γ)
               
               
                  πληροφορίες για τη δυνατότητα εξεύρεσης ανταλλακτικών στην αγορά. Για περιπτώσεις κατά τις οποίες ενδείκνυται η αναβάθμιση ή αντικατάσταση μερών από τον καταναλωτή, παρέχονται οδηγίες για την ορθή διαδικασία·
               
            
                  δ)
               
               
                  ενημέρωση ότι ο σχεδιασμός του προϊόντος επιτρέπει την ορθή επαναχρησιμοποίηση των μερών και την ανακύκλωση αυτών, και επομένως ότι δεν πρέπει να απορρίπτονται·
               
            
                  ε)
               
               
                  οδηγίες για τον τρόπο με τον οποίο ο καταναλωτής μπορεί να χρησιμοποιήσει τις δυνατότητες απόσυρσης που προσφέρει ο κατασκευαστής·
               
            
                  στ)
               
               
                  ενημέρωση για τον κατάλληλο τρόπο χρήσης των καρτών WLAN, ώστε να ελαχιστοποιούνται οι πιθανοί κίνδυνοι όσον αφορά την ασφάλεια·
               
            
                  ζ)
               
               
                  η πληροφορία ότι στο προϊόν έχει απονεμηθεί το οικολογικό σήμα της Κοινότητας, με μια σύντομη συνοδευτική εξήγηση της σημασίας του, και η επισήμανση ότι περισσότερες πληροφορίες σχετικά με το οικολογικό σήμα υπάρχουν στη διεύθυνση (http://europa.eu.int/ecolabel).
               
            
         Ο αιτών καταθέτει δήλωση συμμόρφωσης του προϊόντος με τις εν λόγω απαιτήσεις και αντίγραφο των οδηγιών χρήσης στον αρμόδιο φορέα που αξιολογεί την αίτηση.
      
      8.   Συσκευασία
      Η συσκευασία πρέπει να πληροί τις ακόλουθες απαιτήσεις:
      
                  α)
               
               
                  όλα τα τμήματα της συσκευασίας πρέπει να διαχωρίζονται εύκολα με το χέρι σε χωριστά υλικά για να διευκολύνεται η ανακύκλωση·
               
            
                  β)
               
               
                  στις περιπτώσεις που χρησιμοποιείται συσκευασία από χαρτόνι, αυτή πρέπει να αποτελείται από ανακυκλωμένο υλικό σε ποσοστό 80 % τουλάχιστον.
               
            Αξιολόγηση και εξακρίβωση: ο αιτών καταθέτει δήλωση της συμμόρφωσης του προϊόντος προς την εν λόγω απαίτηση και δείγμα (ή δείγματα) της συσκευασίας στον αρμόδιο φορέα απονομής του σήματος, ως τμήμα της αίτησης.
      9.   Πληροφορίες που περιέχει το οικολογικό σήμα
      Το τετραγωνίδιο 2 του οικολογικού σήματος περιέχει το ακόλουθο κείμενο:
      
                  —
               
               
                  χαμηλή κατανάλωση ενέργειας,
               
            
                  —
               
               
                  προσφέρεται για ανακύκλωση
               
            
                  —
               
               
                  χαμηλή ηχητική στάθμη.
               
            
         Ο αιτών καταθέτει στον αρμόδιο φορέα δήλωση της συμμόρφωσης του προϊόντος προς την εν λόγω απαίτηση και αντίγραφο του οικολογικού σήματος όπως εμφανίζεται στη συσκευασία ή/και στο προϊόν ή/και στην τεκμηρίωση που συνοδεύει το προϊόν.
      
      
         (1)  Όπως έχουν οριστεί από την υπηρεσία προστασίας περιβάλλοντος των Ηνωμένων Πολιτειών Αμερικής και εφαρμόζονται από το Σεπτέμβριο του 2004. Βλέπε την ιστοσελίδα: http://www.energystar.gov/index.cfm?c=computers.pr_crit_computers
      
         (2)  Advanced configuration and power interface (ACPI).
      
         (3)  Όπως έχει οριστεί για τις οθόνες στην έκδοση 4 του Energy Star,
      http://www.energystar.gov/index.cfm?c=computers.pr_crit_computers
      
         (4)  Όπως έχει οριστεί για τις οθόνες στην έκδοση 4 του Energy Star, http://www.energystar.gov/index.cfm?c=computers.pr_crit_computers
      
         (5)  ΕΕ L 37 της 13.2.2003, σ. 19.
      
         (6)  ΕΕ L 196 της 16.8.1967, σ. 1.